

Gradsko vijeće NACRT

KLASA:

URBROJ:

Varaždin, \_\_\_\_\_\_\_\_\_\_2019.

Na temelju članka 30. Zakona o izmjenama i dopunama Zakona o porezu na dohodak („Narodne novine“ broj 106/18) i članka 45. Statuta Grada Varaždina ("Službeni vjesnik Grada Varaždina" broj 3/18) Gradsko vijeće Grada Varaždina je na \_\_\_\_\_\_\_\_ sjednici održanoj \_\_\_\_\_\_\_\_\_\_ 2019. donijelo sljedeću

**O D L U K U**

# o visini paušalnog poreza po krevetu na području Grada Varaždina

# Članak 1.

Ovom se Odlukom propisuje se visina paušalnog poreza po krevetu u sobama, apartmanima i kućama za odmor na području Grada Varaždina.

# Članak 2.

# Poreznom obvezniku koji ostvaruje dohodak od iznajmljivanja stanova, soba i postelja putnicima i turistima porez na dohodak po osnovi obavljanja te djelatnosti utvrđuje se u paušalnom iznos od 300,00 kuna po krevetu.

# Članak 3.

Ova Odluka dostaviti će se Ministarstvu financija, Poreznoj upravi u roku od osam dana od dana njezina donošenja, radi objave na mrežnim stranicama Porezne uprave, najkasnije do 15. veljače 2019. godine.

# Članak 4.

Ova odluka objaviti će se u Službenom vjesniku Grada Varaždina, a primjenjuje za 2019. godinu i sve do donošenja nove odluke.

# PREDSJEDNIK GRADSKOG VIJEĆA

 Damir Habijan, dipl.iur.

# Obrazloženje uz Nacrt Odluke o visini paušalnog poreza po krevetu

# na području Grada Varaždina

 Pravna osnova za donošenje ove Odluke sadržana je u članku 30. Zakona o izmjenama i dopunama Zakona o porezu na dohodak („Narodne novine“ broj 106/18) koji propisuje da je predstavničko tijelo obavezno donijeti odluku kojom će propisati visine paušalnog poreza po krevetu odnosno po smještajnoj jedinici u kampu do 31. siječnja 2019. godine te istu dostaviti Poreznoj upravi najkasnije do 15. veljače 2019. godine.

 Izmjenama i dopunama Zakona o porezu na dohodak nadležnost za utvrđivanje godišnjeg paušalnog poreza na dohodak od iznajmljivanja stanova soba i postolje turistima i organiziranja kampova prenesena je na jedinice lokalne samouprave tj. na gradove i općine. Zakon je ujedno utvrdio okvir u kojem se može kretati visina paušalnog poreza od 150,00 do 1.750,00 kn godišnje. Ako jedinica lokalne samouprave ne donese Odluku do propisanog datuma, primjenjivati će se Zakonom utvrđen iznos od 750,00 kn po krevetu / smještajnoj jedinici godišnje.

 U nastavku su obrazložene pojedine odredbe predložene odluke.

(Uz Članak 1.)

Ovim člankom Odluke propisuje se visina paušalnog poreza na dohodak po krevetu u smještajnim jedinicama - sobama, apartmanima i kućama za odmor koje se nalaze na području Grada Varaždina.

(Uz Članak 2.)

Navedenim člankom propisana je visina paušalnog poreza po krevetu na području Grada Varaždina.

(Uz Članak 3.)

Ova odredba propisuje obvezu dostave iste najkasnije do 15. veljače 2019. godine Poreznoj upravi sukladno Članku 30. Stavku 1 Zakona o izmjenama i dopunama Zakona o porezu na dohodak.

(Uz članak 4.)

Ovim člankom propisuje se da će se ista objaviti u Službenom vjesniku Grada Varaždina. Članak 30. Zakona o izmjenama i dopunama Zakona o porezu na dohodak propisuje da se Odluka donosi za 2019. godinu do 31. siječnja 2019.